Številka: 007-998/2015/1

Datum: 28.10.2016

**Zadeva: Osnutek predloga Zakona o spremembah in dopolnitvah zakona o pravnem varstvu v postopkih javnega naročanja (EVA: 2016-3130-0008)**

Spoštovani!

Ministrstvo za javno upravo v letošnjem letu pristopa k pripravi sprememb Zakona o pravnem varstvu v postopkih javnega naročanja (ZPVPJN), in sicer primarno iz razloga uskladitve tega zakona z novim Zakonom o javnem naročanju (Uradni list RS, št. 91/15). Glede na dejstvo, da bo ZPVPJN v postopku spreminjanja, pa se je ministrstvo z namenom ugotovitve smotrnosti in morebitne potrebe po siceršnji spremembi sistema pravnega varstva v postopkih javnega naročanja lotilo tudi pregleda sedanjega stanja v nacionalnem in širšem evropskem prostoru.

Na podlagi zbranih ugotovitev je Ministrstvo za javno upravo pripravilo osnutek predloga Zakona o spremembah in dopolnitvah zakona o pravnem varstvu v postopkih javnega naročanja.

Na podlagi pripravljenega osnutka predloga zakona si želimo tvornega sodelovanja strokovne in druge zainteresirane javnosti, zato **vaše odzive pričakujemo do 15. decembra 2016.**

Strokovna in zainteresirana javnost lahko posreduje predloge, komentarje in dopolnitve na osnutek na elektronski naslov gp.mju@gov.si, s pripisom »Pripombe na osnutek novele ZPVPJN« ali sklicem na št.: 007-998/2015 ali na št.: EVA:2016-3130-0008.

Vljudno prosimo, da svoje predloge ali pripombe tudi pojasnite s konkretnimi obrazložitvami.

Hvala za sodelovanje!

 Sašo Matas

 Generalni direktor